Allt stefnir í að metfjöldi áhorfenda verði á Evrópumeistaramóti kvenna í fótbolta næsta sumar. Enn eru til miðar á leiki Íslands á mótinu.
Í fréttatilkynningu sem kom frá Evrópska knattspyrnusambandinu í dag kemur fram að sótt hafi verið um meira en 268 þúsund miða í miðalottóinu en þeir miðar bætast við um 162 þúsund miða sem seldir voru í forsölu fyrr á árinu. Þetta þýðir að áhorfendamet sem sett var á mótinu árið 2017 í Hollandi verður líklegast slegið en alls mættu 240 þúsund áhorfendur á leiki mótsins það ár. Greint var frá því í gær að KSÍ hefði fengið 100 miða til viðbótar við áður uppselda stuðningsmannamiða á fyrstu tvo leiki Íslands á mótinu, gegn Belgíu og Ítalíu 10. og 14. júlí.
Kvennalið Breiðabliks í knattspyrnu tapaði í gær 2-0 fyrir ungverska liðinu Kharkiv í fjórða leik liðsins í riðlakeppni Meistaradeildar Evrópu. Þetta var annar leikur liðsins í röð við Kharkiv en sá fyrri endaði með markalausu jafntefli. Ásta Eir Árnadóttir, fyrirliði Blika segir niðurstöðuna afar svekkjandi eftir góða frammistöðu liðsins í leiknum.
1911astahadegi í Transfer íþróttir - fostudagur
Breiðablik mætir næst Real Madrid þann 8. desember og lýkur leik í riðlakeppninni með leik gegn PSG þann 16. desember. Ásmundur Arnarsson, þjálfari liðsins er meðvitaður um erfiði þessa tveggja leikja sem fram undan eru en Blikar töpuðu fyrir báðum liðum í fyrri umferð riðilsins.
1911asmundurhadegi í Transfer íþróttir - föstudagur